Ahrol Risqullayev. Ahrol Risqullayev (; 2-may 1985-yil, Oʻzbekiston) – Oʻzbekistonlik futbol hakami va sobiq futbolchi. Futbolchilik faoliyati. Ahrol futbolchilik faoliyatini „Paxtakor“ jamoasida boshlagan boʻlsada, keyinchali Jizzaxning „Soʻgʻdiyona“, Gʻuzorning „Shoʻrtan“, Namanganning „Navbahor“, Navoiyning „Qizilqum“, Samarqandning „Dinamo“ va Qarshining „Nasaf“ jamoalarida oʻynagan. 2013-yilgi mavsum yozgi transfer oynasida Dinamo jamoasi bilan amalda shartnomasi boʻlishiga qaramay Namanganning „Navbahor“ jamoasi bilan shartnoma imzolagan. OFF tashkiloti bu xolat belgilangan reglamentga zid ekanli sababli futbolchini 2013-yil 31-dekabrgacha futboldan chetlashtirilgan. Keyinchalik Risqullayev 2014-yilda futbolchilik faoliyatini yakunlagan va hakamlik faoliyatini boshlagan. Hakamlik faoliyati. 2014-yildan hakamlik faoliyatini boshlagan boʻlsada, dastlab Oʻzbekiston ikkinchi ligasi va Maxsus oʻrtoqlik turnirlarida hakamlik qilgan. 2016-yilgi mavsumdan Oʻzbekiston Birinchi ligasi va Oʻzbekiston Superligasi oʻyinlariga jalb etilgan. 2021-yilgi Oʻzbekiston Kubogi finalini boshqargan. 2023-yilgi AFC U-23 Osiyo kubogida hakamlik qilgan. Ahrol Risqullayev 2023-yilgi mavsumda OʻFA tominidan Oʻzbekistonning eng yaxshi hakami deb topilgan.